*Депутат* ***Е.С. БЕЙСЕНБАЕВТЫҢ***

*«Заңсыз сатып алынған активтерді мемлекетке қайтару*

*туралы», «Қазақстан Республикасының кейбір заңнамалық*

*актілеріне заңсыз сатып алынған активтерді мемлекетке*

*қайтару мәселелері бойынша өзгерістер мен толықтырулар*

*енгізу туралы», «Қазақстан Республикасының «Әкімшілік*

*құқық бұзушылық туралы» кодексіне өзгерістер мен*

*толықтырулар енгізу туралы» «Салық және бюджетке*

*төленетін басқа да міндетті төлемдер туралы» Қазақстан*

*Республикасының кодексіне (Салық кодексі) өзгерістер мен*

*толықтырулар енгізу туралы», «Прокуратура туралы»*

*Қазақстан Республикасының Конституциялық заңына*

*өзгерістер мен толықтырулар енгізу туралы»*

*Заңдарының жобалары бойынша* ***БАЯНДАМАСЫ***

**Құрметті әріптестер!**

«Заңсыз алынған активтерді мемлекетке қайтару туралы» Заң жобасын біз **Президенттің 2022 жылғы 26 қарашадағы Жарлығын іске асыру мақсатында әзірледік.**

Заң жобасының негізгі мақсаты заңсыз сатып алынған активтерді қайтару үшін заңнамалық параметрлерді айқындау болып табылады.

Заңға **жеке және заңды тұлғалардың шектеулі тобы** жатады.

Бұл ретте жеке тұлғаларға негізсіз байлыққа ие **және оларға қатысты** **мыналар туралы мәліметтер бар** адамдарды жатқызу ұсынылады:

*1) жауапты мемлекеттік лауазымға немесе квазимемлекеттік секторда, сондай-ақ әкімшілік-билік ресурстарында орналасу;*

*2) әкімшілік-билік ресурстары арқылы активтерді алу не кәсіпкерліктің қолайлы бәсекелестік емес жағдайларын заңсыз қалыптастыру.*

Сонымен қатар, активтерді қайтару жөніндегі шаралар тізбесі заңда белгіленетін **олармен үлестес тұлғаларға қолданылатын болады.**

Бұл Заң республикалық және жергілікті деңгейлерде **ірі сыбайлас жемқорлыққа және олигополиялық топтарға** **қарсы** пәрменді шаралар енгізеді. Заңның **новеллаларының бірі** – шетелде активтерді қайтару бойынша жұмыс жүргізу.

Заң жобасында активтерді **қайтарудың ерікті немесе мәжбүрлі тәртібі** көзделген:

1) **ерікті түрде қайтару** *(активтерді, әлемдік және процестік келісімдерді, өзге де келісімдерді ерікті түрде қайтару туралы келісімді)* өздеріне тиесілі мүлікті мемлекетке (Заңда – арнаулы мемлекеттік қор) өтеусіз беру жолымен жүзеге асырылады;

2) **соттардың шешімдері негізінде** қылмыстық процесс шеңберінде **заңсыз сатып алынған активтерді тәркілеу;**

3) соттардың активтерді **негізсіз байлық ретінде тану туралы шешімдерінің негізінде және мүліктің қылмыстық шығу тегі болған кезде** азаматтық процесс шеңберінде заңсыз сатып алынған активтерді **мәжбүрлеп қайтару;**

4) **соттардың немесе шет мемлекеттердің** өзге де уәкілетті органдарының шешімдері негізінде **тәркілеу.**

Заң жобасында **Азаматтық процесс шеңберінде тәркілеудің мынадай алгоритмі көзделеді:**

**Бірінші.** Егер мониторинг және ақпаратты талдау қорытындылары бойынша уәкілетті органда құны 100 млн. АҚШ долларынан асатын активтерді сатып алу көздерінің заңдылығына ақылға қонымды күмән туындаса.

**Екінші.** Материалдарды қарау қорытындылары бойынша комиссия адамды тізілімге енгізу немесе қоспау туралы ұсыныс шығарады. Активті елден шығару тәуекелі туындаған жағдайда активтерді қайтару жөніндегі уәкілетті орган **алдын ала қамтамасыз ету шараларын қабылдау туралы** сотқа өтініш жібереді.

**Үшінші.** Уәкілетті орган тұлғаларды олардың Тізілімге енгізілгені туралы және активтер туралы декларацияны табыс ету құқығы туралы хабардар етеді.

**Төртінші.** Декларацияны тапсырғаннан кейін уәкілетті орган декларацияларды тексереді және тексеру нәтижелерін Комиссияның қарауына шығарады.

**Бесінші.** Комиссия одан әрі шаралар қабылдау туралы ұсынымдар шығарады *(тізілімнен шығару немесе АПК және ҚПҚ көзделген одан әрі іс жүргізу шараларын қабылдау)*.

**Алтыншы.** Егер адам декларацияны тапсыру арқылы өз активтерінің шығу тегін растай алмаса не декларацияны табыс етпесе, мұндай активтер **негізсіз байлық** ретінде танылуы және мемлекет кірісіне айналуға тиіс болуы мүмкін.

Адамдардың **құқықтарын қорғауға, ашықтыққа кепілдік** беру және азаматтық қоғам тарапынан бақылауды қамтамасыз ету мақсатында **Заң жобасымен:** 1) **адамдардың жабық тізілімі**; 2) комиссияның **алқалы қарауы**, 3) **депутаттар мен қоғам қайраткерлерінің** комиссия **құрамына қатысуы**; 4) адал сатып алушылар мен адал кредиторлардың **құқықтарын қорғау**; 5) **залалдарды қайтару**; 6) **сот** азаматтық тәркілеуді **бақылау** *(тек сот шешімі бойынша, барлық сатыларда шағымдану мүмкіндігімен)*; 7) келісімдердің талаптарын орындаған **адамдар үшін кепілдіктер**; 8) активтерді қайтару жөніндегі уәкілетті органның **әрекеттері мен актілеріне** **шағымдану мүмкіндігі** **енгізіледі.**

Заң жобасында арнаулы **мемлекеттік қор мен басқарушы компанияның қызметі регламенттелген.**

**Арнайы мемлекеттік қор –** қайтарылған активтерді жинақтау және өткізу үшін **қазынашылық органдарында ашылған** Үкіметтің қолма-қол ақшасын бақылау шоты**.**

**Басқарушы компания –** жалғыз құрылтайшысы Үкімет болып табылатын ұйым.

Басқарушы компанияның **міндеттері:** мемлекет атынан өзіне қайтарылған **активтерді меншікке қабылдау**, **активтерге билік ету**, **қаражатты** **арнайы** **мемлекеттік қорға** **аударуды қамтамасыз ету** болып табылады.

Заң жобасын іске асыру үшін түзетулерді көздейтін **төрт ілеспе заң** жобасы әзірленді:

1) «Прокуратура туралы» Конституциялық заң

2) Салық кодексі (салық құпиясына қол жеткізу)*;*

3) Әкімшілік құқық бұзушылық туралы Кодекс;

4) өзге кодекстер мен заңдар *(АК, АПК, ҚК, ҚПК, ӘРПК, КК)*

***Осы жұмыс шеңберінде ҚР 9 Кодексіне және 13 Заңына түзетулер енгізілетін болады.***

**Назарларыңызға рахмет!**